|  |  |
| --- | --- |
| KLASA: 602-02/18-01/9  URBROJ: 2121-12-01-19-22  U Budrovcima, 5.6.2019. |  |

|  |  |
| --- | --- |
| **PREDMET:** | **POZIV NA DOSTAVU PONUDA**  **ZA NABAVKU ''POSTOJEĆIH UDŽBENIKA'' ZA šk.g. 2019/20.** |

OŠBudrovci provodi postupak nabavke ''postojećih udžbenika'' za šk.g. 2019/20. Nabavka se provodi na način utvrđen internim Pravilnikom o provođenju jednostavnih nabava.

**1. PODACI O NARUČITELJU**

Naručitelj je Osnovna škola Budrovci, Gupčev trg 8; 31400 Budrovci

OIB: 75789295679

Odgovorna osoba naručitelja je ravnatelj škole Ivan Jukić, prof.

adresa elektroničke pošte: ured@os-budrovci.skole.hr

Web stranica: http://os-budrovci.skole.hr/

**2. PODACI O SLUŽBI, ODNOSNO OSOBI ZA KONTAKT S PONUDITELJIMA**

Sve obavijesti u svezi ovog postupka nabave mogu se dobiti svakog radnog između 9 i 11 sati, do roka za dostavu ponuda, u tajništvu škole. Osoba ovlaštene za komunikaciju s ponuditeljima je tajnik škole Tihomir Mijatović, tel. 031/833-400

**3. SUKOB INTERESA**

Nema gospodarskih subjekata s kojima su predstavnici naručitelja definirani člankom 76. stavak 2. Zakona o javnoj nabavi (NN 120/16) ili povezane osobe predstavnika naručitelja u sukobu interesa.

**4. PREDMET NABAVE**

Predmet nabave je nabavka '' postojećih udžbenika'' za šk.g. 2019/20. koji su u upotrebi od 2014.g., prema Specifikaciji koja je sastavni dio ovog poziva i količinama kako slijedi;

* 2. razred 15 primjerka svakog naslova iz Specifikacije
* 3. razred 18 primjeraka svakog naslova iz specifikacije
* 4. razred 17 primjeraka svakog naslova iz specifikacije
* 6. razred 13 primjeraka svakog naslova iz specifikacije
* 7. razred 13 primjerak svakog naslova iz specifikacije
* 8. razred 11 primjeraka svakog naslova iz specifikacije

**5. PROCIJENJENA VRIJEDNOST PREDMETA NABAVE**

Procijenjena vrijednost predmeta nabave bez PDV-a iznosi 41.464,00 Kn (četrdeset jednu tisuću četiristo šezdeset četiri kune)

**6. MJESTO ISPORUKE ROBE**

Mjesto isporuke robe je Osnovna škola Budrovci, Gupčev trg 8, 31400 Budrovci.

Predmet nabave mora se isporučiti u pojedinačnim paketima koji sadrže jedan primjerak svakog naslova za pojedini razred sukladno priloženoj Specifikaciji ''postojećih'' udžbenika za šk.g. 2019/20.

Svaki paket mora imati popis naslova koji čine sadržaj paketa.

**7. ROK ISPORUKE PREDMETA NABAVE**

Najkasnije 30.8.2019.g.

**8. SADRŽAJ PONUDE**

Ponudu sačinjava:

* Cijena predmeta nabave pojedinačno i ukupno prikazano bez PDV- a i s PDV-om. Ponuditelj ukupnu cijenu pojedine stavke izračunava kao umnožak količine stavke i njene jedinične cijene. Pojedinačna cijena stavke ne može biti veća od kataloške cijene iz **Katalog obveznih udžbenika i pripadajućih dopunskih nastavnih sredstava za osnovnu školu, gimnazije i srednje strukovne škole od školske godine 2014./2015.**
* odgovarajući izvod iz kojeg je vidljivo da je ponuditelj registriran za obavljanje djelatnosti koja je predmet nabave, a u kojem su vidljivi podaci o odgovornoj osobi.

Ponuda mora biti potpisana od strane ovlaštene osobe. Ponuditelj ne smije mijenjati ili brisati originalni tekst Poziva na dostavu ponuda ili bilo kojeg priloga iz poziva na dostavu ponuda.

Cijena ponude izražava se u kunama.

**9.** **OBLIK I NAČIN IZRADE PONUDE**

Ponuda mora biti pisana na hrvatskom jeziku i latiničnom pismu. Ponuda mora biti izrađena na papirnatom mediju.

Ponuda mora biti uvezana u cjelinu na način da se onemogući naknadno vađenje ili umetanje listova ili dijelova ponude npr. jamstvenikom - vrpcom čija su oba kraja na posljednjoj strani pričvršćena naljepnicom ili utisnuta žigom.

Ponuda se predaje u izvorniku potpisana od strane ovlaštene osobe za zastupanje gospodarskog subjekta ili osobe koju je ovlaštena osoba pisanom punomoći ovlastila za potpisivanje ponude (u tom slučaju uz ponudu se obvezno prilaže i punomoć za potpisivanje ponude). Svaki list ponude ponuditelj mora ovjeriti službenim pečatom i mora biti potpisan.

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv. Ispravci moraju, uz navod datuma, biti potvrđeni pravovaljanim potpisom i pečatom ovlaštene osobe gospodarskoga subjekta.

**10. NAČIN DOSTAVE PONUDE**

Ponude se mogu dostaviti neposredno Naručitelju u tajništvo škole, svaki radni dan od 09 do 11 sati ili preporučenom poštanskom pošiljkom na adresu naručitelja.

Ponuditelji dostavljaju ponudu u zatvorenoj omotnici. Na omotnici ponude mora biti naznačen naziv i adresa naručitelja, naziv i adresa ponuditelja i naznaka **"NE OTVARAJ PONUDA''**

Ponuditelj samostalno određuju način dostave ponude i sam snosi rizik eventualnog gubitka odnosno nepravovremene dostave ponude. Ponude dostavljene na temelju objavljenog Poziva na dostavu ponuda na internetskoj stranici Naručitelja uzimaju se u razmatranje pod istim uvjetima kao i ponude dostavljene na temelju Poziva na dostavu ponuda upućenog gospodarskim subjektima po vlastitom izboru.

**11. ROK ZA DOSTAVU PONUDE**

**Rok za dostavu ponude je 14. lipanj 2019. do 11.00 sati bez obzira na način dostave.**

Sve ponude koje nisu zaprimljene u roku neće se razmatrati, te će biti neotvorene vraćene ponuditelju. U roku za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Ponuda se ne može mijenjati nakon isteka roka za dostavu ponuda.

**12. ROK DONOŠENJA ODLUKE O ODABIRU PONUDITELJA**

Odluku o odabiru ponuditelja Naručitelj će donijeti u roku od 7 (sedam) dana od dana isteka roka za dostavu ponude. NEMA JAVNOG OTVARANJA PONUDA.

**13. KRITERIJ ODABIRA NAJPOVOLJNIJE PONUDE**

**Najpovoljnija ponuda je prihvatljiva i ispravna ponuda s najnižom ukupnom cijenom.**

Naručitelj će sklopiti ugovor s jednim gospodarskim subjektom za cjelokupan predmet nabave.

**14. ROK, NAČIN I UVJETI PLAĆANJA**

Plaćanje se obavlja po izvršenim ugovornim obvezama. Račun se ispostavlja Naručitelju a isplatu u ime kupca vrši Ministarstvo znanosti i obrazovanja. Predujam i traženje sredstava osiguranja plaćanja isključeni su.

**15. POVRAT DOKUMENTACIJE**

Ponude i dokumentacija priložena uz ponudu ne vraćaju se osim u slučaju zakašnjele ponude i odustajanja ponuditelja od neotvorene ponude.

**16. POSEBNE ODREDBE**

Na ovaj postupak se **ne primjenjuju** odredbe Zakona o javnoj nabavi. Naručitelj zadržava pravo ne odabrati niti jednu ponudu, sve bez ikakvih obveza ili naknada bilo koje vrste prema ponuditeljima.

|  |  |
| --- | --- |
|  | Ravnatelj:  Ivan Jukić, prof.. |